Ljubica Janković
<s>Ljubica Janković (14. juni 1894 – 3. maj 1974) bila je etnomuzikolog, saradnik Etnografskog instituta Srpske akademije nauka i umetnosti i član više međunarodnih ustanova za proučavanje narodne kulture.</s>

<s>Biografija  
Ljubica Janković diplomirala je na Filozofskom fakultetu Univerziteta u Beogradu, gde je studirala jugoslovensku i komparativnu književnost, srpski i grčki jezik i srpsku istoriju.</s><s>Godine 1937. u Etnografskome muzeju u Beogradu osnovala je Arhiv o narodnim igrama, a od 1939. vodila je Odeljenje za muzički folklor.</s><s>Od 1951. bila je kustos Muzeja.</s><s>Sistematski je prikupljala terminološko-enciklopedijsku i bibliografsku građu o narodnim igrama i muzici.</s><s>U Beogradu je u svojoj kući održavala i kurseve narodnih igara.</s><s>Za dopisnog člana Srpske akademije nauka i umetnosti izabrana je 5. decembra 1963. s pristupim govorom „Etnomuzikologija i etnokoreologija: Osvrt na definicije, naziv, metode, veze i odnose”, a za redovnog 21. marta 1974.</s>

<s>Sa sestrom Danicom izdala je knjigu Narodne igre u osam tomova, izdavanih od 1934. do 1964.</s><s>Knjiga je nastala kao rezultat brojnih istraživanja, a sadrži teorijske rasprave, zapise igara i melodija i crno-bele fotografije.</s><s>Ljubica i Danica napisale su i devetu knjigu, ali ona nije izdata.</s><s>Osim toga, objavile su brojne radove u kojima razmatraju značajne etnokoreološke probleme: strukturu, vrste i način zapisivanja igara, odnos između igre i muzike, stil i tehniku igranja, obredne igre, psihološke osnove igranja, ulogu žene u igri, način sakupljanja igara na terenu, vaspitnu ulogu i čuvanje igara.</s><s>Ljubica i Danica bile su začetnice srpske etnokoreologije.</s><s>Bavile su se sakupljanjem i proučavanjem tradicionalnih igara, pesama i običaja.</s><s>Pisale su o kulturnom podrijetlu i očuvanju plesova, a posebno je istaknuto da su prepoznali doprinos “darovitih plesača” u oplemenjivanju plesova.</s><s>Prilagodba plesa za pozornicu, smatrali su, izvukla je taj ples iz narodnog područja i učinila ga prilagođenim plesom; odbili su išta nazvati narodnim plesom osim anonimno stvorenog plesa koji se izvodi u tradicionalnom okruženju.</s><s>Sestre Janković skovale su termin parafrazirani folklorni ples za prilagođene plesove.</s>

<s>Obuhvatile su igre s područja današnje Srbije, Crne Gore, Kosova, Bosne i Hercegovine, Severne Makedonije, Hrvatske i pojedinih područja Slovenije.</s><s>Ujak im je bio etnolog Tihomir Đorđević.</s>

<s>Bibliografija</s>

<s>Narodne igre (sa sestrom Danicom)
 „Problem i teorija pojedinačne aritmičnosti i ritmičnosti celine izvođenja orske igre i melodije”, Srpski etnografski zbornik, knjiga LXXXII, 1968;</s>

<s>Nagrade</s>

<s>Sedmojulska nagrada (1949, sa sestrom Danicom)</s>

<s>Reference</s>

<s>Rođeni 1894.</s><s>Umrli 1974.</s><s>Biografije, Aleksinac
Članovi SANU</s>

